Den Vest-Sjællandske Avis, 1835-05-02
Oversigt over Dagens udenlandske Nyeheder. Breve fra Lissabon af 3die April indeholde: at betydelige Excesser bleve begaaede foran Hertugen, af Palmellas Hotel, den Dag da Prins August blev begravet. Mange Pasqviller bleve opslagne, hvori han ikke allene blev beskyldet for at have forgivet Prinsen; men tillige for et Underslæb af 2 Millioner og for at have villet omstyrte Konstitutionen. Om Aftenen strømmede mange Mennesker sammen foran hans Palads i Chagos, man hørte de Udraab ned med Palmella, Forræderen døe, Hertugen kiørte hiem i Hr. Silva Carvalhos Vogn; men maatte stige ud i nogen Afstand derfra og liste sig midt imellem Folkesværmen, for at komme til sin Boelig Hertugen af Terceira, Greven af Villa Real og andre anseelige Patrioter, ledsagede ham. Den første vendte sig om til Folket og sagde til det Jeg er Hertugen af Terceira, kiende I mig? Han opknappede sin Frakke og sagde: myrder mig kun det har jeg fortient af Eder, Folkestimlen veeg tilbage; man saae iblandt dem mange Nationalgardister med Bajonetter. Paladset blev i en Hast tillukket, siden ilede Kavallerie og Cocadores til Hielp; disse med skarpe Patroner. Hertuginden og hendes Døttre havde taget Flugten ud af en Bagdør og søgte Beskyttelse i den brittiske Viceconsul Meaghers Huus i Rua Amenda. Samme Aften blev General Saraiva de Costo Refoios, Præfect i Mino, anfaldet og saaret i Siden med et Vajonet=Stik; han var formodentlig bleven et Offer for Folkets Raserie, havde ikke en Broder til Vizconde San da Bandeira, reddet ham. Ogsaa Vizconde da Serra do Pilas (Bernardo de Sa) blev anfaldet af Vildfarelse; men man slap ham, da han forklarede, at han var Oportos Forsvarer. En bevæbnet Hob beleirede Jndenlandsk Ministerens Hr. Freires Huus, som var fraværende. Mod Midnat blev Roligheden igien tilveiebragt. Hertugen af Palmella lod sig ikke see i flere Dage, og hans Fiender udspredte det Rygte, at han havde skiult sig i Hertuginden af Terceiras Toilet-Værelse. Prinsens Liigbegiængelse gik meget roelig for sig; alle udviiste den inderligste Deeltagelse, og alle Fruentimmere udgjøde Taarer. Den 2den April holdt Repræsentanterne et hemmeligt Møde, angaaende Successionen (man veed, at ved Efterretningen om Prinsens Død, reiste saavel Ministeriets som Oppositionens Tilhængere sig op og erklærede med den største Varme, at ville modsætte sig saavel Migueliterne som Anarkiet) i det Tilfælde at Dronningen skulde døe uden Arvinger. Meningerne vare deelte imellem Don Pedros yngste Datter Prinsesse Amalie og de to brasilianske Prinsesser Januaria og Mariana, Folket seer hellere den første, ogsaa blev talt om at Dronningen, som skal temmelig have overvundet sin Sorg og ikke er frugtsommelig, vil paanye formæle sig; Prins August skal paa sit Dødsleie have foreslaaet hende Prins Max af Leuchtenberg, som i October fyldte sit 18de Aar. - De optagne Forhør i engelske og franske Lægers Overværelse, have tilstrækkeligt beviist at formodningen om at Prins August var forgiftet var ugrundet; men hvad kan man ikke bilde en Pøbelsværm ind, eller hvad kan den ikke bilde sig selv ind? J München veed man desuden, at Hertugen havde flere Aar lidt af periodiske Halstilfælde, saa at den ringeste Forkiølelse kastede sig paa Halsen; hvorfor han ofte lod sig paasætte Jgler uden at spørge sin Læge derom, ogsaa havde han, naar han reiste, altid et Medikament hos sig, hvis gode Virkning han flere Gange havde erfaret; forresten var han uforsigtig og udsatte sig ofte for at blive forkiolet. Foraarsluften i Portugal er desuden farlig for dem, som ikke ere vante til Klimatet, og inflammatoriske Tilfælde kunne let tage til i en høi Grad. Ogsaa Dronningen af Portugal og Hertuginden af Braganza havde forkiølet sig, ved tilligemed Hertugen, at see paa et Hesteveddeløb.